Biz istiqomat qilib turganimiz 21-asr texnologiyalari rivojlangan va yanada aqlbovar qilmas ravishda taraqqiy etib borayotgan davrdir. So‘nggi vaqtlarda bot-bot qo‘log‘imizga chalinayotgan robot-jurnalist, robot-huquqshunos va boshqa shu kabi xabarlarga munosabat bildiruvchi ayrimlar, qachonlardir aqlli mashinalarning insoniyatga qarshi isyoni bo‘lishiga ishonch bildirishadi. Internet tarmog‘ida ayni shu narsaga urg‘u bermoqchi bo‘lgan foydalanuvchi videorolikni joylashtirdi. Unda robotning ayrim saytlarda paydo bo‘ladigan «Robot emasligingizni isbotlang!» so‘rovini qanday qilib chetlab o‘tganini ko‘rish mumkin. YouTube foydalanuvchisi Matt Unsworth o‘z sahifasida robot-manipulyator ishiga oid videoni joyladi.